BUCAIN ACTAVIS 5 mg/ml hyperbar oldatos injekcio | PHARMINDEX Online
N01BB - Amidok
BUCAIN ACTAVIS 5 mg/ml hyperbar oldatos injekció&nbsp10x4 ml
5 884 Ft (szabadáras)
OGYI-T 6496/20
1. Milyen típusú gyógyszer a Bucain Actavis hyperbar oldatos injekció és milyen betegségek esetén alkalmazható?
A Bucain Actavis hyperbar oldatos injekciót kortól függetlenül felnőtteknél és gyermekeknél alkalmazzák műtétek alatt a test egy bizonyos részének érzéstelenítésére és fájdalomcsillapításra. Legfontosabb szerepe a következő:
A Bucain Actavis hyperbar oldatos injekciót a gerinc előre meghatározott területére injekciózzák be, ezt nevezik gerincvelői (spinális) érzéstelenítésnek.
A Bucain Actavis hyperbar oldatos injekció hatása azon alapul, hogy megakadályozza a beinjekciózott területen a fájdalom-, a hideg- vagy a meleg-idegvégződések jeltovábbítását az agy felé. Ennek ellenére nyomás- vagy érintésérzet kialakulhat. Így az adott ideg(ek) által beidegzett testrész elérzéstelenedik, és készen áll a műtétre. Sok esetben ez azt is jelenti, hogy az adott területen az izmok is gátlás alá kerülnek, ami ideiglenesen gyengeséget vagy bénulást okozhat.
2. Tudnivalók a Bucain Actavis hyperbar oldatos injekció alkalmazása előtt
A Bucain Actavis hyperbar oldatos injekció nem alkalmazható
- ha allergiás a bupivakain-hidrokloridra, amid-típusú helyi érzéstelenítőkre, illetve a gyógyszer (6. pontban felsorolt) egyéb összetevőjére.
- érbe adott injekcióként.
- jelentős mértékű vérnyomásesésben, pl. szív eredetű vagy csökkent vértérfogat okozta sokkos állapotban.
- adrenalin tartalmú bupivakain a végartériák területére (pénisz blokád, Oberst blokád).
- Nem alkalmazható Önnél gerincvelői (spinális) érzéstelenítés:
- ha központi idegrendszeri heveny, aktív megbetegedései vannak, például: agyhártya-gyulladás (meningitisz), daganat, koponyaűri vérzés vagy járványos gyermekbénulásban (poliomielítisz) szenved.
- ha az egész szervezetre kiterjedő súlyos fertőzésben (szepszis) szenved.
A Bucain Actavis hyperbar oldatos injekció alkalmazása előtt beszéljen kezelőorvosával vagy gyógyszerészével vagy a gondozását végző egészségügyi szakemberrel
- ha allergiás bármilyen helyi érzéstelenítőre. A hasonló helyi érzéstelenítőszerekkel szemben fennálló allergiás hajlam megnöveli a Bucain Actavis hyperbar oldatos injekció iránt kialakuló allergia kockázatát is.
- nagyon alacsony vérnyomás vagy csökkent vértérfogat,
- véralvadási problémák.
- ha bármilyen szívbetegsége van,
- ha Ön idős,
- ha Ön legyengült, rossz általános állapotú,
- ha szívritmuszavarát gyógyszerekkel kezelik (lásd az "Egyéb gyógyszerek és a Bucain Actavis oldatos injekció" részt).
- A Bucain Actavis hyperbar oldatos injekció alkalmazható gyermekeknél és serdülőknél.
- Egyéb gyógyszerek és a Bucain Actavis hyperbar oldatos injekció
- Feltétlenül tájékoztassa kezelőorvosát a jelenleg vagy nemrégiben szedett, valamint szedni tervezett egyéb gyógyszereiről.
- Különösen fontos a kezelőorvos tájékoztatása:
- ha Ön rendszertelen szívverésre való gyógyszereket (pl. lidokain, mexiletin) szed;
- ha Ön úgynevezett III. osztályba tartozó, ritmuszavar kezelésére szolgáló gyógyszereket (pl. amiodaront) kap;
- ha Ön véralvadásgátlót szed (pl. dikumarol-származékok). Ilyen esetben kezelőorvosa vérvizsgálatot írhat elő.
A Bucain Actavis hyperbar oldatos injekció egyidejű alkalmazása alkohollal
Nem szabad alkoholt fogyasztania, amíg a gyógyszer hatása tart.
A Bucain Actavis hyperbar oldatos injekció alkalmazható a terhesség alatt.
Más helyi érzéstelenítőkhöz hasonlóan a bupivakain is átjuthat az anyatejbe, de csak olyan kis mennyiségben, hogy ez általában nem jár az újszülött károsodásának veszélyével.
Ha Bucain Actavis hyperbar oldatos injekciót adtak Önnek, addig ne vezessen gépjárművet és ne kezeljen gépeket, amíg kezelőorvosa erre engedélyt nem ad. A gyógyszer, bizonyos érzéstelenítési formáknál, megakadályozhatja a biztonságos gépjárművezetést, ill. gépkezelést, ezért amíg a gyógyszer hatása tart, ne vezessen gépjárművet, ne végezzen baleseti veszéllyel járó munkát, illetve ne fogyasszon alkoholt.
3. Hogyan kell alkalmazni a Bucain Actavis hyperbar oldatos injekciót?
Ezt a gyógyszert injekció formájában kapja. Kezelőorvosa dönti el, hogy milyen adag felel meg Önnek. Ez általában 7,5-20 mg bupivakain-hidrokloridot jelent. Az adag függ az Ön testtömegétől, egészségi állapotától és attól, hogy milyen okból kapja a készítményt.
Idősek, a terhesség késői szakaszában és a gyermekek kisebb adagot kapnak.
A Bucain Actavis hyperbar oldatos injekciót lassan fecskendezik be a gerinccsatornába. A műveletet a gyermekgyógyászati érzéstelenítés terén tapasztalt altatóorvos (aneszteziológus) fogja elvégezni. Az adagot a beteg korától és testtömegétől függően az altatóorvos fogja meghatározni.
Ha az előírtnál több Bucain Actavis hyperbar oldatos injekciót alkalmaztak Önnél
Túladagolás miatt nagyon ritkán alakul ki olyan súlyos mellékhatás, ami különleges ellátást igényel. Az Ön kezelőorvosa megfelelően képzett és rendelkezik a szükséges eszközökkel. Egészen addig felügyeli az Ön állapotát, amíg az érzéstelenítés hatása el nem múlik.
A túladagolás első jelei rendszerint látás- vagy hallászavarok, ajak- és szájkörnyéki zsibbadás, szédülés, bódultság, fülzúgás, néha beszédzavar és izommerevség. Súlyos túladagolásban, vagy ha nem megfelelő helyre adták be a gyógyszert, remegés, görcsroham vagy ájulás léphet fel.
Ha már az első túladagolásra utaló tünetek jelentkezésekor leállítják a Bucain Actavis hyperbar oldatos injekció adagolását, akkor csökken a súlyos, nemkívánatos mellékhatások kockázata.
Nagyon gyakori mellékhatások (10-ből több, mint 1 betegnél jelentkezhetnek): alacsony vérnyomás, lassú szívverés, hányinger.
Gyakori mellékhatások (10-ből legfeljebb 1 betegnél jelentkezhetnek): érzéstelenítés utáni fejfájás, hányás, vizelési nehézségek, vizelettartási problémák.
Nem gyakori mellékhatások (100-ból legfeljebb 1 betegnél jelentkezhetnek): érzészavar, részleges bénulás, kóros érzékelések, izomgyengeség, hátfájás.
Ritka mellékhatások (1000-ből legfeljebb 1 betegnél jelentkezhetnek): szívmegállás, allergiás reakció, allergiás eredetű sokk, a karok, lábak, illetve a légzőizmok ideiglenes zsibbadása, kétoldali bénulás, bénulás, idegrendszeri zavarok, a gerinccsatorna véletlenszerű gyulladásos reakciója, lassult légzés.
5. Hogyan kell a Bucain Actavis hyperbar oldatos injekciót tárolni?
Kizárólag egyszeri alkalmazásra.
Az oldatok tartósítószermentesek, így felbontás után azonnal fel kell őket használni. A megmaradó oldatot meg kell semmisíteni.
Mit tartalmaz a Bucain Actavis 5 mg/ml hyperbar oldatos injekció?
5 mg bupivakain-hidroklorid (5,28 mg bupivakain-hidroklorid-monohidrát formájában) 1 ml oldatos injekcióban.
Egyéb összetevők: glükóz-monohidrát, nátrium-klorid, nátrium-hidroxid, injekcióhoz való víz.
Milyen a Bucain Actavis 5 mg/ml hyperbar oldatos injekció külleme és mit tartalmaz a csomagolás?
4 ml oldat fehér színű törőponttal ellátott, színtelen üvegampullába töltve. 5 db vagy 10 db üvegampulla papírtálcán vagy műanyagtálcán, dobozban.